《次韵王民瞻题慧门院二首 其一》
宋代·刘才邵

乱后身重到，醉中禅暂逃。莲关无泣象，鹫岭不倾鳌。

井邑劫灰在，霜林秋气高。更须资法雨，一为洗弓刀。

作者简介：（1086—1158）吉州庐陵人，字美中，号杉溪居士。徽宗大观三年上舍及第，宣和二年中宏词科。高宗时累迁中书舍人，兼权直学士院。以帝称其能文，为时宰所忌，出知漳州，于城东开十四渠，溉田数千亩。官至工部侍郎、权吏部尚书。有《杉溪居士集》。